proxectonos/corpus_dominio_legal_administrativo_tmp huggingface dataset:
DECRETO 176/2004, do 22 de xullo, polo que se aproba o escudo do Concello de Coirós (A Coruña).
CONSELLERÍA DE XUSTIZA, INTERIOR E ADMINISTRACIÓN LOCAL — III. OUTRAS DISPOSICIÓNS — 30/07/2004

O Concello de Coirós considerou conveniente organizar correctamente o seu emblema municipal para perpetualo con simboloxía adecuada e conforme as normas de heráldica. Para iso, e de acordo coas facultades que lle confiren as disposicións legais vixentes, elevou o informe histórico-heráldico, coa correspondente proposta de representación gráfica do escudo, para a súa definitiva aprobación.
A competencia exclusiva en materia de adopción, modificación ou rehabilitación dos emblemas heráldicos e bandeiras dos concellos e doutras entidades
locais, correspóndelle á Comunidade Autónoma Galega, segundo o disposto polo artigo 27.2º do Estatuto de autonomía de Galicia.
O expediente tramitouse conforme as normas do procedemento establecidas na Lei 7/1985, do 2 de abril, reguladora das bases de réxime local; Lei 5/1997, do 22 de xullo, de Administración local de Galicia; no Regulamento de organización, funcionamento e réxime xurídico das corporacións locais, aprobado polo R.D. 2568/1986, do 28 de novembro; e máis no Decreto 369/1998, do 10 de decembro, polo que se regula a composición e funcións da Comisión de Heráldica da Xunta de Galicia.
Na súa virtude, visto o informe emitido pola Comisión de Heráldica da Xunta de Galicia, por proposta do conselleiro de Xustiza, Interior e Administración Local e logo de deliberación do Consello da Xunta de Galicia na súa reunión do día vinte e dous de xullo de dous mil catro,
DISPOÑO:
Artigo único.-Aprobar o escudo do Concello de Coirós, que figura como anexo, organizado do seguinte xeito: de sinople (verde), dúas faixas ondadas de prata (branco), acompañadas no alto dunha torre tamén de prata, flanqueada de dúas cruces floronadas de ouro (amarelo) e na punta dun salmón igualmente de ouro. Ao timbre, coroa real pechada.
Santiago de Compostela, vinte e dous de xullo de dous mil catro.
Manuel Fraga Iribarne
Presidente
Jesús Carlos Palmou Lorenzo
Conselleiro de Xustiza, Interior e Administración Local
ANEXO
DECRETO 175/2004, do 15 de xullo, polo que se aproba a bandeira do Concello de Riós (Ourense).
CONSELLERÍA DE XUSTIZA, INTERIOR E ADMINISTRACIÓN LOCAL — III. OUTRAS DISPOSICIÓNS — 30/07/2004

O Concello de Riós considerou conveniente organizar correctamente a súa bandeira municipal para perpetuala con simboloxía adecuada e conforme as normas de heráldica. Para iso, e de acordo coas facultades que lle confiren as disposicións legais vixentes, elevou o informe histórico-heráldico, coa correspondente proposta de representación gráfica da bandeira, para a súa aprobación definitiva.
A competencia exclusiva en materia de adopción, modificación ou rehabilitación dos emblemas heráldicos e bandeiras dos concellos e doutras entidades locais, correspóndelle á Comunidade Autónoma galega, segundo o disposto polo artigo 27.2º do Estatuto de autonomía de Galicia.
O expediente tramitouse conforme as normas do procedemento establecidas na Lei 7/1985, do 2 de abril, reguladora das bases de réxime local; Lei 5/1997, do 22 de xullo, de Administración local de Galicia; no Regulamento de organización, funcionamento e réxime xurídico das corporacións locais, aprobado polo Real decreto 2568/1986, do 28 de novembro; e máis no Decreto 369/1998, do 10 de decembro, polo que se regula a composición e funcións da Comisión de Heráldica da Xunta de Galicia.
Na súa virtude, visto o informe emitido pola Comisión de Heráldica da Xunta de Galicia, por proposta do conselleiro de Xustiza, Interior e Administración Local e logo de deliberación do Consello da Xunta de Galicia na súa reunión do día quince de xullo de dous mil catro,
DISPOÑO:
Artigo único.-Aprobar a bandeira do Concello de Riós, que figura como anexo, organizada do seguinte xeito:
Sobre o pano amarelo, o castiñeiro ao natural e, terciado ao batente, as ondas ou tiras verticais e ondadas, de azul e branco.
Santiago de Compostela, quince de xullo de dous mil catro.
Manuel Fraga Iribarne
Presidente
Jesús Carlos Palmou Lorenzo
Conselleiro de Xustiza, Interior e Administración
Local
DECRETO 174/2004, do 15 de xullo, polo que se aproba a bandeira do Concello de Cesuras (A Coruña).
CONSELLERÍA DE XUSTIZA, INTERIOR E ADMINISTRACIÓN LOCAL — III. OUTRAS DISPOSICIÓNS — 30/07/2004

O Concello de Cesuras considerou conveniente organizar correctamente a súa bandeira municipal para perpetuala con simboloxía adecuada e conforme as normas de heráldica. Para iso, e de acordo coas facultades que lle confiren as disposicións legais vixentes, elevou o informe histórico-heráldico, coa correspondente proposta de representación gráfica da bandeira, para a súa aprobación definitiva.
A competencia exclusiva en materia de adopción, modificación ou rehabilitación dos emblemas heráldicos e bandeiras dos concellos e doutras entidades locais, correspóndelle á Comunidade Autónoma galega, segundo o disposto polo artigo 27.2º do Estatuto de autonomía de Galicia.
O expediente tramitouse conforme as normas do procedemento establecidas na Lei 7/1985, do 2 de abril, reguladora das bases de réxime local; Lei 5/1997, do 22 de xullo, de Administración local de Galicia; no Regulamento de organización, funcionamento e réxime xurídico das corporacións locais, aprobado polo Real decreto 2568/1986, do 28 de novembro; e máis no Decreto 369/1998, do 10 de decembro, polo que se regula a composición e funcións da Comisión de Heráldica da Xunta de Galicia.
Na súa virtude, visto o informe emitido pola Comisión de Heráldica da Xunta de Galicia e por proposta do conselleiro de Xustiza, Interior e Administración Local e logo de deliberación do Consello da Xunta de Galicia na súa reunión do día quince de xullo de dous mil catro,
DISPOÑO:
Artigo único.-Aprobar a bandeira do Concello de Cesuras, que figura como anexo, organizada do seguinte xeito:
Sobre o pano verde, o calzado heráldico alterado coa cabeza do cabalo de negro, linguada de vermello,
e disposta entre dúas ramas de loureiro verde, froitadas de vermello e pasadas en aspa.
Santiago de Compostela, quince de xullo de dous mil catro.
Manuel Fraga Iribarne
Presidente
Jesús Carlos Palmou Lorenzo
Conselleiro de Xustiza, Interior e Administración
Local
DECRETO 172/2004, do 1 de xullo, polo que se declara, en concreto, a utilidade pública e se dispón a urxente ocupación dos bens e dereitos afectados polo proxecto de trazado e estudo de impacto ambiental da vía de conexión do segundo cinto de circunvalación de Vigo co polígono industrial de Balaídos. Clave PO/02/048.03.
CONSELLERÍA DE POLÍTICA TERRITORIAL, OBRAS PÚBLICAS E VIVENDA — III. OUTRAS DISPOSICIÓNS — 30/07/2004

Con data do 20 de febreiro de 2004 o director xeral de Obras Públicas, por delegación do conselleiro de Política Territorial, Obras Públicas e Vivenda aprobou o expediente de información pública e definitivamente o proxecto de trazado e estudo de impacto ambiental da vía de conexión do segundo cinto de circunvalación de Vigo co polígono industrial de Balaídos. Clave: PO/02/048.03.
Os bens e dereitos nos que se concreta a declaración de urxente ocupación aparecen recollidos e valorados no citado proxecto.
A competencia para efectuar a declaración de urxente ocupación tena atribuída a Xunta de Galicia en virtude do artigo 2 do Decreto 156/1982, do 15 de decembro, sobre asunción de transferencias en materia de estradas e a súa asignación á Consellería de Política Territorial, Obras Públicas e Vivenda, considerándose xustificada na referida declaración pola súa incidencia na seguridade vial. Xa que de non realizarse esta actuación, a posta en funcionamento do segundo cinto de Vigo, prevista para o ano 2005, provocará que o tráfico de vehículos pesados (máis de 2.000 por día) que se dirixa ao polígono de Balaídos (Fábrica Grupo P.S.A. Citroen) descorra por zonas residenciais co conseguinte perigo para os peóns.
En virtude de todo o exposto e en aplicación do artigo 28.2º do Estatuto de autonomía de Galicia e dos artigos 10 e 52 da Lei de expropiación forzosa, en relación con previsto no artigo 16 da Lei 4/1994, do 14 de setembro, de estradas de Galicia, por proposta do conselleiro de Política Territorial, Obras Públicas e Vivenda e logo de deliberación do Consello da Xunta de Galicia na súa reunión do día un de xullo de dous mil catro,
DISPOÑO:
Artigo único.-Declarar a utilidade pública e a urxente ocupación dos bens e dereitos necesarios e que se concretan no expediente administrativo instruído, para efectos de expropiación no proxecto de trazado e estudo de impacto ambiental da vía de conexión do segundo cinto de circunvalación de Vigo co polígono industrial de Balaídos. Clave: PO/02/048.03.
Santiago de Compostela, un de xullo de dous mil catro.
Manuel Fraga Iribarne
Presidente
Alberto Núñez Feijoó
Conselleiro de Política Territorial,
Obras Públicas e Vivenda
CORRECCIÓN de erros.-Orde do 5 de xullo de 2004 pola que se regula a concesión de subvencións ás entidades locais da Comunidade Autónoma de Galicia para o mantemento de puntos de atención continuada e zonas especiais de urxencias que funcionen en centros de saúde de titularidade municipal.
CONSELLERÍA DE SANIDADE — III. OUTRAS DISPOSICIÓNS — 29/07/2004

Advertido un erro na citada orde, publicada no Diario Oficial de Galicia nº 136, do xoves 15 de xullo de 2004, cómpre facer a seguinte corrección:
Na páxina 10.166, no artigo 12º onde di: «con cargo á aplicación 50 01 2121 460.0 dos orzamentos xerais da Comunidade Autónoma para o ano 2003», debe dicir: «con cargo á aplicación 50 01 2121 460.0 dos orzamentos xerais da Comundiade Autónoma para o ano 2004».
CONSELLERÍA DA PRESIDENCIA, RELACIÓNS INSTITUCIONAIS
E ADMINISTRACIÓN PÚBLICA
ORDE do 23 de xullo de 2004 pola que se amplía a dotación orzamentaria para a concesión de axudas destinadas ás agrupacións de produtores agrarios recoñecidas en Galicia, convocadas por Orde do 21 de abril de 2004.
CONSELLERÍA DE POLÍTICA AGROALIMENTARIA E DESENVOLVEMENTO RURAL — III. OUTRAS DISPOSICIÓNS — 29/07/2004

Pola orde da Consellería de Política Agroalimentaria e Desenvolvemento Rural, do 21 de abril de 2004 (DOG nº 80, do 27 de abril), convócanse para o ano 2004 as axudas para as agrupacións de produtores agrarios recoñecidas en Galicia. As bases reguladoras destas axudas establécense na orde desta consellería, do 27 de marzo de 2003 (DOG nº 67, do 4 de abril).
No artigo 5 da Orde do 21 de abril de 2004, detállanse as aplicacións orzamentarias e os importes económicos previstos para o financiamento das devanditas axudas. Tendo en conta o elevado número e dimensión das solicitudes de axuda que se están recibindo, a transferencia de fondos feita polo MAPA para apoiar as agrupacións de produtores e a necesidade dun maior financiamento, convén ampliar a dotación orzamentaria consignada inicialmente, coa finalidade de poder amparar as solicitudes de axuda presentadas polas agrupacións de produtores agrarios recoñecidas en Galicia, sempre que cumpran co establecido nas ordes desta consellería citadas anteriormente.
Por todo o exposto, en consonancia co establecido no artigo 30º.I.1 e 3 do Estatuto de autonomía de Galicia e no uso das facultades que me confire a Lei 1/1983, do 22 de febreiro, reguladora da Xunta e do seu presidente,
DISPOÑO:
Artigo único.
Primeiro.-Amplíase a dotación orzamentaria que se contempla na orde desta consellería, do 21 de abril de 2004 (DOG nº 80, do 27 de abril), pola que se convocan para o ano 2004 as axudas para as agrupacións de produtores agrarios recoñecidas en Galicia, tal como se detalla a continuación:
* A aplicación orzamentaria 09.04.615-A.470.0, increméntase en dous millóns cincocentos setenta e un mil catrocentos cincuenta e dous euros (2.571.452 A).
* A aplicación orzamentaria 09.04.615-A.770.0, increméntase nun millón cincocentos corenta mil trescentos vinte e sete euros (1.540.327 A).
Segundo.-Tamén se poderán utilizar outros remanentes adicionais que puidesen existir nas mesmas aplicacións. En todo caso, a concesión das axudas para as agrupacións de produtores agrarios recoñecidas en Galicia estará condicionada á existencia de crédito axeitado e suficiente e limitarase ás dispoñibilidades orzamentarias.
Terceiro.-Esta modificación non afecta o prazo que se establece para a presentación de solicitudes de axuda na devandita Orde do 21 de abril de 2004.
Santiago de Compostela, 23 de xullo de 2004.
Juan Miguel Diz Guedes
Conselleiro de Política Agroalimentaria
e Desenvolvemento Rural
RESOLUCIÓN do 3 de agosto de 2004 pola que se adxudican as bolsas para estadías no estranxeiro e en centros españois situados fóra da Comunidade Autónoma, convocadas na Orde do 13 de maio de 2004 (Diario Oficial de Galicia do 20 de maio), pola que se convocan as bolsas correspondentes a diversas accións de formación de investigadores do Programa de Recursos Humanos do Plan Galego de Investigación, Desenvolvemento e Innovación Tecnolóxica para o ano 2004.
CONSELLERÍA DE INNOVACIÓN, INDUSTRIA E COMERCIO — III. OUTRAS DISPOSICIÓNS — 11/08/2004

Por Orde do 13 de maio de 2004 (DOG do 20 de maio) convocáronse, entre outras accións do Programa de Recursos Humanos do Plan Galego de Investigación, Desenvolvemento e Innovación Tecnolóxica bolsas para estadías no estranxeiro e en centros españois situados fóra da Comunidade Autónoma.
Conforme o disposto nas bases da convocatoria citadas desde o 3 ao 13 de xullo expuxéronse as listas das solicitudes admitidas e excluídas, podendo durante ese mesmo período os interesados formular reclamacións para emendar erros e falta de documentos.
Rematado este prazo e estudiadas as reclamacións presentadas, as solicitudes admitidas foron estudiadas pola comisión de selección de investigación, creada polo Decreto 37/1998, do 30 de xaneiro (DOG do 6 de febreiro).
En consecuencia, atendendo á proposta elaborada pola citada comisión, esta consellería
RESOLVE:
Primeiro.-Concederlles as bolsas para estadías fóra da Comunidade Autónoma ás persoas que se relacionan no anexo a esta resolución para realizaren investigación nos centros que se sinalan, durante o período de tempo que se especifica e na contía
que se indica en cada caso. Estas bolsas están cofinanciadas con fondos FSE da UE.
Segundo.-O pagamento das bolsas farase segundo o establecido no punto 11 das bases da convocatoria.
Terceiro.-A Dirección Xeral de Investigación e Desenvolvemento adoptará as medidas necesarias para a formalización dos documentos de aceptación das bolsas a que se fai referencia no punto 11 das correspondentes bases e para a instrución dos correspondentes expedientes de gasto.
Cuarto.-O incumprimento por parte dos beneficiarios de calquera das bases da convocatoria suporá a perda do dereito a percibir a subvención correspondente.
Quinto.-Esta resolución pon fin á vía administrativa e contra ela poderán os interesados interpoñer
potestativamente recurso de reposición ante o mesmo órgano no prazo dun mes, contado a partir do día seguinte ao da publicación desta resolución no Diario Oficial de Galicia. De non estimar a interposición deste recurso, poderá interpoñer recurso contencioso-administrativo ante a Sala do Contencioso-Administrativo do Tribunal Superior de Xustiza de Galicia, no prazo de dous meses contados a partir do día seguinte ao da publicación desta resolución no Diario Oficial de Galicia.
Santiago de Compostela, 3 de agosto do 2004.
P.D. (Orde 21-1-2003, DOG do 27 de xaneiro)
Jesús Vázquez San Luis
Secretario xeral da Consellería de Innovación,
Industria e Comercio
RESOLUCIÓN do 16 de xullo de 2004, da Dirección Xeral de Innovación e Desenvolvemento Pesqueiro, pola que se acorda ratificar a adaptación dos estatutos da Confraría de Pescadores San Francisco de Vigo, inscribila no Rexistro de Confrarías e das súas Federacións e ordenar a súa publicación no Diario Oficial de Galicia.
CONSELLERÍA DE PESCA E ASUNTOS MARÍTIMOS — III. OUTRAS DISPOSICIÓNS — 11/08/2004

Examinada a adaptación dos estatutos da Confraría de Pescadores San Francisco de Vigo ao Decreto 261/2002, do 30 de xullo, polo que se aproban as normas reguladoras das confrarías de pescadores e as súas federacións, realizada en cumprimento da súa disposición transitoria primeira.
Comprobado que se cumpre o requisito que establece o artigo 4 do Decreto 261/2002, do 30 de xullo, polo que se aproban as normas reguladoras das confrarías de pescadores e as súas federacións, de aprobación pola Xunta Xeral da confraría, na súa reunión do 23 de decembro de 2003, e de conformidade co disposto nos artigos 2 e 14 da Lei 9/1993, do 8 de xullo, de confrarías de pescadores de Galicia, e cos artigos 112 a), 113 e 114 do decreto citado relativos ao Rexistro de Confrarías e das súas Federacións.
A directora xeral de Innovación e Desenvolvemento Pesqueiro da Consellería de Pesca e Asuntos Marítimos, en representación desta, acorda ratificar a adaptación dos estatutos da Confraría de Pescadores San Francisco de Vigo, que consta de 94 artigos, unha disposición adicional, unha derrogatoria e unha derradeira (60 páxinas), inscribila no Rexistro de Confrarías e das súas Federacións no folio 46 do libro 1º e ordenar a súa publicación no Diario Oficial de Galicia, adquirindo desde este momento a eficacia xurídica que lle recoñecen as normas legais de aplicación.
Santiago de Compostela, 16 de xullo de 2004.
Rosa Mª Quintana Carballo
Directora xeral de Innovación e Desenvolvemento
Pesqueiro
RESOLUCIÓN do 30 de xullo de 2004 pola que se ordena a publicación do acordo do Consello da Xunta de Galicia do 9 de xullo de 2004, polo que se declara municipio turístico galego o concello da Pobra do Caramiñal.
CONSELLERÍA DE CULTURA, COMUNICACIÓN SOCIAL E TURISMO — III. OUTRAS DISPOSICIÓNS — 10/08/2004

O Consello da Xunta de Galicia, na súa reunión do día 29 de xullo de 2004, adoptou, por proposta do conselleiro de Cultura, Comunicación Social e Turismo, o seguinte acordo:
Declarar municipio turístico galego o concello da Pobra do Caramiñal, pertencente á provincia da Coruña, de conformidade co establecido no artigo 16 do Decreto 39/2001, do 1 de febreiro, de refundición en materia de Consello Galego de Turismo, declaración de municipio turístico galego e declaración de festas de Galicia de interese turísico.
En cumprimento do disposto no citado artigo, ordénase a publicación do acordo no Diario Oficial de Galicia e a notificación ao concello correspondente.
Santiago de Compostela, 30 de xullo de 2004.
Jesús Pérez Varela
Conselleiro de Cultura, Comunicación Social
e Turismo
CONSELLERÍA DE XUSTIZA, INTERIOR E ADMINISTRACIÓN
LOCAL
DECRETO 193/2004, do 29 de xullo, polo que se declara, en concreto, a utilidade pública e se dispón a urxente ocupación dos bens e dereitos afectados polo proxecto de trazado estrada de acceso e subministración eléctrica en M.T./B.T. á nova estación de control marítimo en Chan das Lagoas (Vimianzo e Dumbría). Clave: AC/04/098.03.
CONSELLERÍA DE POLÍTICA TERRITORIAL, OBRAS PÚBLICAS E VIVENDA — III. OUTRAS DISPOSICIÓNS — 10/08/2004

Con data do 19 de xullo de 2004 o director xeral de Obras Públicas, por delegación do conselleiro de Política Territorial, Obras Públicas e Vivenda aprobou o proxecto de trazado estrada de acceso e subministración eléctrica en M.T./B.T. á nova estación de control marítimo en Chan das Lagoas (Vimianzo e Dumbría) clave: AC/04/098.03.
Os bens e dereitos nos que se concreta a declaración de urxente ocupación aparecen recollidos e valorados no citado proxecto.
A competencia para efectuar a declaración de urxente ocupación tena atribuída a Xunta de Galicia en virtude do artigo 2 do Decreto 156/1982, do 15 de decembro, sobre asunción de transferencias en materia de estradas e a súa asignación á Consellería de Política Territorial, Obras Públicas e Vivenda, considerándose xustificada a referida declaración pola súa incidencia na seguridade vial. Xa que a pista existente para acceder ao futuro centro de control de tráfico non está preparada para recibir o incremento de vehículos xerado polo emprazamento da instalación nese punto.
En virtude de todo o exposto e en aplicación do artigo 28.2º do Estatuto de autonomía de Galicia e dos artigos 10 e 52 da Lei de expropiación forzosa, en relación co previsto no artigo 16 da Lei 4/1994, do 14 de setembro, de estradas de Galicia, por proposta do conselleiro de Política Territorial, Obras Públicas e Vivenda e logo de deliberación do Consello da Xunta de Galicia na súa reunión do día vinte e nove de xullo de dous mil catro,
DISPOÑO:
Artigo único.-Declarar a utilidade pública e a urxente ocupación dos bens e dereitos necesarios e que se concretan no expediente administrativo instruído, para efectos de expropiación no proxecto de trazado estrada de acceso e subministración eléctrico en M.T./B.T. á nova estación de control marítimo en Chan das Lagoas (Vimianzo e Dumbría) clave: AC/04/098.03.
Santiago de Compostela, vinte e nove de xullo de dous mil catro.
Manuel Fraga Iribarne
Presidente
Alberto Núñez Feijoo
Conselleiro de Política Territorial, Obras Públicas
e Vivenda
RESOLUCIÓN do 24 de setembro de 2004 pola que se modifica a Resolución do 26 de novembro de 2003 pola que se convocan axudas ás corporacións locais para programas específicos que contribúan á defensa, protección e promoción dos intereses dos consumidores e usuarios para o ano 2004.
INSTITUTO GALEGO DE CONSUMO — III. OUTRAS DISPOSICIÓNS — 29/09/2004

A convocatoria destas axudas adecúase ao establecido na Orde do 11 de marzo de 2002, modificada pola Orde do 18 de novembro de 2002, pola que se establecen as bases reguladoras de axudas e subvencións en materia de industria, enerxía minaría, tecnoloxía e desenvolvemento sectorial, comercio e consumo, anexo XIV (DOG nº 55, do 18 de marzo).
Ante a insuficiencia de dotación inicial e co fin de atender a totalidade de solicitudes presentadas en tempo e forma, procede incrementar o crédito inicial.
En virtude disto, e de conformidade cos artigos 24 e seguintes do Estatuto galego do consumidor e usuario, e o capítulo II do Decreto 185/1994, do 16 de xuño, sobre información e orientación ao consumidor e usuario,
DISPOÑO:
Artigo único.-Modifícase a Resolución do 26 de novembro de 2003 pola que se convocan axudas ás corporacións locais para programas específicos que contribúan á defensa, protección e promoción dos intereses dos consumidores e usuarios para o ano 2004. A modificación consistirá en ampliar o crédito de 118.291 euros a 122.031,06 euros, con cargo á aplicación orzamentaria 08.50.343A.760.0 do Instituto Galego de Consumo.
A citada modificación non afectará de ningún xeito ao prazo de presentación de solicitudes.
Santiago de Compostela, 24 de setembro de 2004.
Víctor Tello Calvo
Presidente do Instituto Galego de Consumo
ORDE do 23 de setembro de 2004 pola que se amplía o prazo para a presentación de solicitudes, ao abeiro da Orde do 15 de xuño de 2004, pola que se establecen as bases reguladoras e se convocan incentivos ás familias para a conciliación da vida laboral e familiar.
CONSELLERÍA DE ASUNTOS SOCIAIS, EMPREGO E RELACIÓNS LABORAIS — III. OUTRAS DISPOSICIÓNS — 27/09/2004

A Orde do 15 de xuño de 2004 (DOG nº 144, do 27 de xullo) desenvolve, por primeira vez na comunidade autónoma, esta liña de axudas. Debido á novidade que presenta este programa e á necesidade de que os potenciais beneficiarios obteñan a información necesaria para se poderen acoller a este tipo de axudas, así como as datas de publicación no DOG, considérase oportuno ampliar o prazo de presentación de solicitudes, para acadar a efectividade da medida.
De acordo con todo o anterior, e no exercicio das facultades que me confiere o artigo 34 da Lei 1/1983, do 22 de febreiro, reguladora da Xunta e do seu presidente,
DISPOÑO:
Artigo único.-Ampliación do prazo para a presentación de solicitudes.
O prazo para a presentación de solicitudes ao abeiro da Orde do 15 de xuño pola que se establecen as bases reguladoras e se convocan para o ano 2004 incentivos ás familias para a conciliación da vida laboral e familiar (DOG número 144, do 27 de xullo) amplíase ata o 13 de outubro de 2004.
Na súa consecuencia, queda modificada a mención ao dito prazo recollido na disposición adicional sexta da Orde do 15 de xuño, que debe entenderse referida ao 13 de outubro de 2004.
Disposicións derradeiras
Primeira.-Facúltase o director xeral de Promoción do Emprego para que dite, no ámbito das súas competencias, as resolucións e aclaracións necesarias para o desenvolvemento e cumprimento desta orde.
Segunda.-Esta orde entrará en vigor o día seguinte ao da súa publicación no Diario Oficial de Galicia.
Santiago de Compostela, 23 de setembro de 2004.
Belén Prado Sanjurjo
Conselleira de Asuntos Sociais, Emprego
e Relacións Laborais
ANUNCIO do 15 de setembro de 2004 de convocatoria de axudas de acción social para o persoal deste consello para o exercicio 2004.
CONSELLO DE CONTAS DE GALICIA — III. OUTRAS DISPOSICIÓNS — 27/09/2004

A Comisión de Goberno do Consello de Contas de Galicia, na reunión do 6 de xullo de 2004, aprobou as bases reguladoras para a concesión de axudas ao seu persoal encadradas dentro dos fondos de acción social para o exercicio 2004. As ditas bases están expostas no taboleiro de anuncios da institución, quedando aberto o prazo de presentación de solicitudes a partir do día seguinte ao da publicación deste anuncio no DOG durante quince días hábiles.
Santiago de Compostela, 15 de setembro de 2004.
Luciano Fariña Busto
Conselleiro maior do Consello de Contas de Galicia
RESOLUCIÓN do 3 de setembro de 2004, da Dirección Xeral de Innovación e Desenvolvemento Pesqueiro, pola que se acorda ratificar a adaptación dos estatutos da Confraría de Pescadores San Cipriano de Aldán-Hío, inscribila no Rexistro de Confrarías e das súas federacións e ordenar a súa publicación no Diario Oficial de Galicia.
CONSELLERÍA DE PESCA E ASUNTOS MARÍTIMOS — III. OUTRAS DISPOSICIÓNS — 27/09/2004

Examinada a adaptación dos estatutos da Confraría de Pescadores San Cipriano de Aldán-Hío ao Decreto 261/2002, do 30 de xullo, polo que se aproban as normas reguladoras das confrarías de pescadores e as súas federacións, realizada en cumprimento da súa disposición transitoria primeira.
Comprobado que se cumpre o requisito que establece o artigo 4 do Decreto 261/2002, do 30 de xullo, polo que se aproban as normas reguladoras das confrarías de pescadores e as súas federacións, de aprobación pola xunta xeral da confraría, na súa reunión de 20 de decembro de 2003, e de conformidade co disposto nos artigos 2 e 14 da Lei 9/1993, do 8 de xullo, de confrarías de pescadores de Galicia, e cos artigos 112 a), 113 e 114 do decreto citado relativos ao Rexistro de Confrarías e das súas Federacións.
A directora xeral de Innovación e Desenvolvemento Pesqueiro da Consellería de Pesca e Asuntos Marítimos, en representación desta, acorda ratificar a adaptación dos estatutos da Confraría de Pescadores San Cipriano de Aldán-Hío, que consta de 94 artigos, unha disposición adicional, unha derrogatoria, e unha derradeira (63 páxinas), inscribila no Rexistro de Confrarías e das súas federacións no folio 14 do libro 1º, e ordenar a súa publicación no Diario Oficial de Galicia, adquirindo desde este momento a eficacia xurídica que lle recoñecen as normas legais de aplicación.
Santiago de Compostela, 3 de setembro de 2004.
Rosa Mª Quintana Carballo
Directora xeral de Innovación e Desenvolvemento
Pesqueiro
ORDE do 6 de setembro de 2004 pola que se establece un novo prazo de validez do informe clínico para a homologación sanitaria de receitas.
CONSELLERÍA DE SANIDADE — III. OUTRAS DISPOSICIÓNS — 27/09/2004

O Decreto 244/2003, do 24 de abril, de homologación sanitaria de receitas oficiais para a prestación farmacéutica, establece que determinados medicamentos, produtos sanitarios e dietoterápicos complexos incluídos na prestación farmacéutica e complementaria da Seguridade Social, requiren que, con carácter previo á súa dispensación a través das oficinas de farmacia, se verifique o cumprimento das condicións de prescrición reguladas para eles.
Este proceso de homologación sanitaria exixe a elaboración por parte do facultativo médico que inicie o tratamento dun informe clínico, que ten unha validez non superior aos seis meses, tal e como se regula no punto 1 do artigo 4 do dito decreto e na Orde do 30 de maio de 2003, pola que se establece o modelo de informe clínico necesario para a homologación sanitaria de receitas.
Así mesmo, no punto 3º do artigo 4 do devandito Decreto 244/2003, do 24 de abril, regúlase que a Consellería de Sanidade mediante orde poderá establecer un prazo de validez do informe clínico distinto do previsto no punto 1º do antedito artigo 4.
Tras a avaliación efectuada do procedemento de homologación sanitaria de receitas, verificouse que na práctica clínica habitual a data das revisións ou controis médicos daqueles pacientes sometidos a tratamentos de carácter crónico pode superar o prazo de seis meses establecido para a validez do informe clínico.
Tendo en conta o anterior, coa finalidade de harmonizar os criterios establecidos para a validez do informe clínico á práctica clínica habitual e, así mesmo, conseguir unha utilización máis eficiente dos recursos asistenciais, considérase conveniente a modificación do prazo de validez do citado informe clínico para aqueles casos de homologación sanitaria de receitas de medicamentos e produtos sanitarios prescritos con carácter crónico, o que supón a necesidade de modificación da antedita Orde do 30 de maio de 2003.
Para tal fin, de acordo coas atribucións que me confire o artigo 38 da Lei 1/1983, do 22 de febreiro, reguladora da Xunta e do seu presidente, reformada pola Lei 11/1998, do 20 de outubro,
DISPOÑO:
Artigo 1º.-Período de validez do informe clínico nos tratamentos de carácter crónico.
O informe do facultativo médico previsto no artigo 4.1º do Decreto 244/2003, do 20 de maio, nos casos
de homologación sanitaria de receitas de medicamentos e produtos sanitarios prescritos con carácter crónico, terá unha validez de ata 12 meses.
Artigo 2º.-Modificación da Orde do 30 de maio de 2003, pola que se establece o modelo de informe clínico necesario para a homologación sanitaria de receitas.
Modifícase o anexo da Orde do 30 de maio de 2003, establecéndose como modelo de informe clínico para a homologación sanitaria de receitas o que figura como anexo a esta orde.
Disposición derradeira
A presente orde entrará en vigor o día seguinte ao da súa publicación no Diario Oficial de Galicia.
Santiago de Compostela, 6 de setembro de 2004.
José María Hernández Cochón
Conselleiro de Sanidade
RESOLUCIÓN do 3 de agosto de 2004, da Dirección Xeral de Innovación e Desenvolvemento Pesqueiro, pola que se acorda ratificar a adaptación dos estatutos da Confraría de Pescadores Virgen del Carmen de Pontedeume, inscribila no Rexistro de Confrarías e das súas federacións e ordenar a súa publicación no Diario Oficial de Galicia.
CONSELLERÍA DE PESCA E ASUNTOS MARÍTIMOS — III. OUTRAS DISPOSICIÓNS — 14/09/2004

Examinada a adaptación dos estatutos da Confraría de Pescadores Virgen del Carmen de Pontedeume ao Decreto 261/2002, do 30 de xullo, polo que se aproban as normas reguladoras das confrarías de pescadores e as súas federacións, realizada en cumprimento da súa disposición transitoria primeira.
Comprobado que se cumpre o requisito que establece o artigo 4 do Decreto 261/2002, do 30 de xullo, polo que se aproban as normas reguladoras das confrarías de pescadores e as súas federacións, de aprobación pola xunta xeral da confraría, na súa reunión do 21 de xullo de 2004, e de conformidade co disposto nos artigos 2 e 14 da Lei 9/1993, do 8 de xullo, de confrarías de pescadores de Galicia, e cos artigos 112 a), 113 e 114 do decreto citado relativos ao Rexistro de Confrarías e das súas federacións.
A directora xeral de Innovación e Desenvolvemento Pesqueiro da Consellería de Pesca e Asuntos Marítimos, en representación desta, acorda ratificar a adaptación dos estatutos da Confraría de Pescadores
Virgen del Carmen de Pontedeume que consta de 94 artigos, unha disposición adicional, unha derrogatoria, e unha derradeira (64 páxinas), inscribila no Rexistro de Confrarías e das súas federacións no folio 56 do libro 1º, e ordenar a súa publicación no Diario Oficial de Galicia, adquirindo desde este momento a eficacia xurídica que lle recoñecen as normas legais de aplicación.
Santiago de Compostela, 3 de agosto de 2004.
Rosa Mª Quintana Carballo
Directora xeral de Innovación e Desenvolvemento
Pesqueiro
RESOLUCIÓN do 19 de agosto de 2004, da Dirección Xeral de Innovación e Desenvolvemento Pesqueiro, pola que se acorda ratificar a adaptación dos estatutos da Confraría de Pescadores San Telmo de Pontevedra, inscribila no Rexistro de Confrarías e das súas federacións e ordenar a súa publicación no Diario Oficial de Galicia.
CONSELLERÍA DE PESCA E ASUNTOS MARÍTIMOS — III. OUTRAS DISPOSICIÓNS — 14/09/2004

Examinada a adaptación dos estatutos da Confraría de Pescadores San Telmo de Pontevedra ao Decreto 261/2002, do 30 de xullo, polo que se aproban as normas reguladoras das confrarías de pescadores e as súas federacións, realizada en cumprimento da súa disposición transitoria primeira.
Comprobado que se cumpre o requisito que establece o artigo 4 do Decreto 261/2002, do 30 de xullo, polo que se aproban as normas reguladoras das confrarías de pescadores e as súas federacións, de aprobación pola xunta xeral da confraría, na súa reunión do 29 de xaneiro de 2004, e de conformidade co disposto nos artigos 2 e 14 da Lei 9/1993, do 8 de xullo, de confrarías de pescadores de Galicia, e cos artigos 112 a), 113 e 114 do decreto citado, relativos ao Rexistro de Confrarías e das súas federacións.
A directora xeral de Innovación e Desenvolvemento Pesqueiro da Consellería de Pesca e Asuntos Marítimos, en representación desta, acorda ratificar a adaptación dos estatutos da Confraría de Pescadores San Telmo de Pontevedra, que consta de 76 artigos, unha disposición adicional, unha derrogatoria, e unha derradeira (41 páxinas), inscribila no Rexistro de Confrarías e das súas federacións no folio 35 do libro 1º, e ordenar a súa publicación no Diario Oficial de Galicia, adquirindo desde este momento a eficacia xurídica que lle recoñecen as normas legais de aplicación.
Santiago de Compostela, 19 de agosto de 2004.
P.D. (Orde 27-5-2002)
Eduardo Suárez Campo
Subdirector xeral de Ensino e Desenvolvemento
Pesqueiro
ORDE do 12 de agosto de 2004 pola que se fixa o prezo de venda ao público de diversas publicacións.
CONSELLERÍA DE SANIDADE — III. OUTRAS DISPOSICIÓNS — 13/09/2004

A Lei 6/2003, do 9 de decembro, de taxas, prezos e exaccións reguladoras da Comunidade Autónoma de Galicia, no seu artigo 51 sinala a obriga de que os prezos privados sexan fixados polas consellerías correspondentes, logo de informe favorable da Consellería de Economía e Facenda, e publicados no Diario Oficial de Galicia.
Para cumprir este mandato, e despois de emitido o preceptivo informe favorable da Consellería de Economía e Facenda, esta consellería
DISPÓN:
Artigo único.
1. Queda aprobado o prezo de venda ao público das publicacións editadas pola Consellería de Sanidade e que se relacionan no anexo.
2. Este prezo entenderase, de ser o caso, con IVE incluído.
Santiago de Compostela, 12 de agosto de 2004.
José María Hernández Cochón
Conselleiro de Sanidade
ANEXO
* Cinensino: unha proposta teórica e metodolóxica para a prevención do consumo de drogas: 15 euros.
* Cinensino: una propuesta teórica y metodológica para la prevención del consumo de drogas: 15 euros.
CORRECCIÓN de erros.-Orde do 26 de xaneiro de 2004 pola que se anuncian subvencións para o fomento do turismo de saúde na Comunidade Autónoma de Galicia.
CONSELLERÍA DE CULTURA, COMUNICACIÓN SOCIAL E TURISMO — III. OUTRAS DISPOSICIÓNS — 14/09/2004

Advertidos erros na publicación da orde que se cita, efectuada no Diario Oficial de Galicia nº 22, do martes 3 de febreiro de 2004, cómpre facer as seguintes correccións:
Na páxina 1.475, artigo 8º, onde di: «Fase de 2004: 30 de xuño de 2004, se o importe da subvención se imputou a dúas anualidades. No caso de terse imputado a máis, 1 de outubro de 2004», debe dicir: «Fase de 2004: 1 de novembro de 2004».
Onde di: «Fase de 2005: 30 de xuño de 2005, se o importe da subvención se imputou a tres anualidades...», debe dicir: «Fase de 2005: 30 de xuño de 2005, se o importe da subvención se imputou a dúas anualidades...».
ORDE do 14 de setembro de 2004 pola que se dispón que o secretario xeral da Consellería da Presidencia, Relacións Institucionais e Administración Pública se encargue do despacho dos asuntos da Dirección Xeral da Función Pública.
CONSELLERÍA DA PRESIDENCIA, RELACIÓNS INSTITUCIONAIS E ADMINISTRACIÓN PÚBLICA — II. AUTORIDADES E PERSOAL — 15/09/2004

Producido o cesamento da titular da Dirección Xeral da Función Pública, cómpre adoptar as medidas inmediatas para que, sen prexuízo do posterior nomeamento do novo titular do centro directivo, se asegure o correcto funcionamento do servizo e a resolución, se é o caso, dos asuntos encomendados á devandita dirección xeral.
Por todo iso, en virtude das atribucións que me confire a Lei 1/1983, do 22 de febreiro, reguladora da Xunta e do seu presidente, modificada pola Lei 11/1988, do 20 de outubro,
DISPOÑO:
Artigo único.-O desenvolvemento das accións e o exercicio das competencias propias da Dirección Xeral da Función Pública, que figuran no Decreto 255/2003, do 8 de maio, polo que se establece a estrutura orgánica da Consellería da Presidencia, Relacións Institucionais e Administración Pública, modificado polo Decreto 281/2003, do 19 de xuño, e outras que lle fosen expresamente delegadas, quédanlle encomendados temporalmente e ata que se produza o nomeamento do seu titular, ao secretario xeral da Consellería da Presidencia, Relacións Institucionais e Administración Pública.
Disposición derradeira
Esta orde entrará en vigor o mesmo día da súa publicación no Diario Oficial de Galicia.
Santiago de Compostela, 14 de setembro de 2004.
Jaime Pita Varela
Conselleiro da Presidencia, Relacións Institucionais
e Administración Pública
DECRETO 212/2004, do 7 de setembro, polo que se dispón o nomeamento dun membro do Consello Económico e Social de Galicia.
PRESIDENCIA — II. AUTORIDADES E PERSOAL — 16/09/2004

En virtude do establecido nos artigos 8, parágrafo terceiro, e 9.1º da Lei 6/1995, do 28 de xuño, pola que se crea o Consello Económico e Social de Galicia (publicado no DOG nº 133, do 12 de xullo), e nos artigos 8 e 10 do Regulamento de réxime interno deste, (publicado no DOG nº 114, do 11 de xuño de 1996), e de acordo coa proposta efectuada pola organización correspondente,
DISPOÑO:
Artigo único.-Noméase como membro titular do Consello Económico e Social de Galicia a Ricardo Hoya Jiménez en representación da Confederación de Empresarios de Galicia.
Santiago de Compostela, sete de setembro de dous mil catro.
Manuel Fraga Iribarne
Presidente
DECRETO 211/2004, do 7 de setembro, polo que se dispón o cesamento dun membro do Consello Económico e Social de Galicia.
PRESIDENCIA — II. AUTORIDADES E PERSOAL — 16/09/2004

En virtude do establecido nos artigos 9, parágrafo 1º, inciso segundo, e 10 f) da Lei 6/1995, do 28 de xuño, pola que se crea o Consello Económico e Social de Galicia (publicado no DOG nº 133, do 12 de xullo), e nos artigos 8 e 9 e) do Regulamento de réxime interno deste, (publicado no DOG nº 114, do 11 de xuño de 1996), e de acordo coa proposta efectuada pola organización correspondente,
DISPOÑO:
Artigo único.-Que cese como membro titular do Consello Económico e Social de Galicia Mario Marugán Bravo en representación da Confederación de Empresarios de Galicia.
Santiago de Compostela, sete de setembro de dous mil catro.
Manuel Fraga Iribarne
Presidente
ANUNCIO do 9 de setembro de 2004 polo que se publica extracto de resolución de concesións de subvencións.
CONSELLERÍA DE CULTURA, COMUNICACIÓN SOCIAL E TURISMO — III. OUTRAS DISPOSICIÓNS — 21/09/2004

De conformidade co establecido no artigo 11 do Decreto 287/2000, do 21 de novembro, polo que se desenvolve o réxime de axudas e subvencións públicas da Comunidade Autónoma de Galicia, procédese á publicación dun extracto das resolucións de subvencións concedidas ao abeiro das ordes da Consellería de Cultura, Comunicación Social e Turismo para o ano 2004, en materia de turismo:
-Norma reguladora: orde da Consellería de Cultura, Comunicación Social e Turismo do 26 de xaneiro de 2004 (DOG nº 22, do 3 de febreiro), pola que se anuncian subvencións para o fomento do turismo de saúde na Comunidade Autónoma de Galicia.
Beneficiario: Hotel Balneario Aguas Santas, S.L.
Crédito orzamentario: 10.05.651A.770.0.
Cantidade concedida: 4.610.347,18 euros.
Finalidade da axuda ou subvención: creación dun balneario.
-Norma reguladora: orde da Consellería de Cultura, Comunicación Social e Turismo do 26 de xaneiro de 2004 (DOG nº 22, do 3 de febreiro), pola que se anuncian subvencións para o fomento do turismo de saúde na Comunidade Autónoma de Galicia.
Beneficiario: Os Baños da Brea, S.L.
Crédito orzamentario: 10.05.651A.770.0.
Cantidade concedida: 512.373,03 euros.
Finalidade da axuda ou subvención: ampliación e mellora dun balneario.
-Norma reguladora: orde da Consellería de Cultura, Comunicación Social e Turismo do 30 de decembro de 2003 (DOG nº 7, do 13 de xaneiro de 2004), pola que se anuncian subvencións a empresas privadas para a creación de hoteis.
Beneficiario: Fontesacra, S.L.
Crédito orzamentario: 10.05.651A.770.2.
Cantidade concedida: 370.787,51 euros.
Finalidade da axuda ou subvención: creación dun hotel.
Santiago de Compostela, 9 de setembro de 2004.
Jesús Pérez Varela
Conselleiro de Cultura, Comunicación Social
e Turismo
DECRETO 213/2004, do 9 de setembro, polo que se declara, en concreto, a utilidade pública e se dispón a urxente ocupación dos bens e dereitos afectados polo proxecto de construción denominado mellora e apertura dos accesos ao polígono industrial do Salnés. Treito A Grenla (1ª fase). Clave PO/04/051.06.
CONSELLERÍA DE POLÍTICA TERRITORIAL, OBRAS PÚBLICAS E VIVENDA — III. OUTRAS DISPOSICIÓNS — 17/09/2004

Con data do 10 de agosto de 2004 o director xeral de Obras Públicas, por delegación do conselleiro de Política Territorial, Obras Públicas e Vivenda aprobou o proxecto de construción denominado mellora e apertura dos accesos ao polígono industrial do Salnés. Treito A Grenla (1ª fase). Clave PO/04/051.06.
Os bens e dereitos nos que se concreta a declaración de urxente ocupación aparecen recollidos e valorados no citado proxecto.
A competencia para efectuar a declaración de urxente ocupación tena atribuída a Xunta de Galicia en virtude do artigo 2 do Decreto 156/1982, do 15 de decembro, sobre asunción de transferencias en materia de estradas e a súa asignación á Consellería de Política Territorial, Obras Públicas e Vivenda, considerándose xustificada a referida declaración pola súa incidencia na seguridade vial, xa que actualmente o acceso ao polígono da Grenla é moi dificultoso debido a que a súa intersección coa estrada da deputación forma un ángulo moi agudo, o que dificulta a manobra de xiro dos camións e vehículos de transporte. Ademais o acceso desde a PO-300 entraña un gran perigo debido ao cambio de rasante existente na intersección das dúas estradas, o que dificulta a visibilidade da saída do polígono.
En virtude de todo o exposto e en aplicación do artigo 28.2º do Estatuto de autonomía de Galicia e dos artigos 10 e 52 da Lei de expropiación forzosa, en relación con previsto no artigo 16 da Lei 4/1994, do 14 de setembro, de estradas de Galicia, por proposta do conselleiro de Política Territorial, Obras
Públicas e Vivenda e logo de deliberación do Consello da Xunta, na súa reunión do día nove de setembro de dous mil catro,
DISPOÑO:
Artigo único.-Declarar a utilidade pública e a urxente ocupación dos bens e dereitos necesarios e que se concretan no expediente administrativo instruído, para efectos de expropiación no proxecto de construción denominado mellora e apertura dos accesos ao polígono industrial do Salnés. Treito A Grenla (1ª fase). Clave PO/04/051.06.
Santiago de Compostela, nove de setembro de dous mil catro.
Manuel Fraga Iribarne
Presidente
Alberto Núñez Feijoo
Conselleiro de Política Territorial,
Obras Públicas e Vivenda
CORRECCIÓN de erros.-Resolución do 10 de setembro de 2004 pola que se convocan dous cursos de formación en materia de consumo.
ESCOLA GALEGA DE ADMINISTRACIÓN PÚBLICA — III. OUTRAS DISPOSICIÓNS — 16/09/2004

Advertido erro na devandita resolución publicada no Diario Oficial de Galicia número 170, do día 1 de setembro de 2004, cómpre facer a seguinte corrección:
Na páxina 12.298, en relación co curso de deseño e avaliación de proxectos, onde di: «3.3. Datas de realización: 19 e 20 de outubro de 2004», debe dicir: «3.3. Datas de realización: 4 e 5 de novembro de 2004»; e onde di: «O prazo de presentación de solicitudes rematará o 30 de setembro», debe dicir: «O prazo de presentación de solicitudes rematará o 15 de outubro».
CONSELLERÍA DA PRESIDENCIA, RELACIÓNS INSTITUCIONAIS
E ADMINISTRACIÓN PÚBLICA
RESOLUCIÓN do 24 de agosto de 2004, da Dirección Xeral de Innovación e Desenvolvemento Pesqueiro, pola que se acorda ratificar a adaptación dos estatutos da Confraría de Pescadores de Espasante, inscribila no Rexistro de Confrarías e das súas federacións e ordenar a súa publicación no Diario Oficial de Galicia.
CONSELLERÍA DE PESCA E ASUNTOS MARÍTIMOS — III. OUTRAS DISPOSICIÓNS — 16/09/2004

Examinada a adaptación dos estatutos da Confraría de Pescadores de Espasante ao Decreto 261/2002, do 30 de xullo, pola que se aproban as normas reguladoras das confrarías de pescadores e as súas federacións, realizada en cumprimento da súa disposición transitoria primeira.
Comprobado que se cumpre o requisito que establece o artigo 4 do Decreto 261/2002, do 30 de xullo, polo que se aproban as normas reguladoras das confrarías de pescadores e as súas federacións, de aprobación pola Xunta Xeral da confraría, na súa reunión do 20 de xaneiro de 2004, e de conformidade co disposto nos artigos 2 e 14 da Lei 9/1993, do 8 de xullo, de confrarías de pescadores de Galicia, e cos artigos 112 a), 113 e 114 do decreto citado, relativos ao Rexistro de Confrarías e das súas Federacións.
A directora xeral de Innovación e Desenvolvemento Pesqueiro da Consellería de Pesca e Asuntos Marítimos, en representación desta, acorda ratificar a adaptación dos estatutos da Confraría de Pescadores de Espasante, que consta de 94 artigos, unha disposición adicional, unha derrogatoria e unha derradeira (62 páxinas), inscribila no Rexistro de Confrarías e das súas federacións no folio 49 do libro 1º e ordenar a súa publicación no Diario Oficial de Galicia, adquirindo desde este momento a eficacia xurídica que lle recoñecen as normas legais de aplicación.
Santiago de Compostela, 24 de agosto de 2004.
P.D. (Orde 27-5-2002)
Eduardo Suárez Campo
Subdirector xeral de Ensino e Desenvolvemento
Pesqueiro